ΓΡΑΠΤΗ ΕΡΩΤΗΣΗ E-0173/00

υποβολή: Salvador Garriga Polledo (PPE-DE) προς την Επιτροπή

(31 Ιανουαρίου 2000)

Θέμα: Συμβολή της ΕΕ στην αποπληρωμή του χρέους του Μεξικού λόγω της επιχείρησης σωτηρίας του τραπεζικού του συστήματος

Οι μεξικανικές αρχές πρόκειται να τοποθετήσουν στο εγγύς μέλλον περί τα 840 εκατομμύρια δολλάρια σε ομόλογα, αρχίζοντας να καλύπτουν το παθητικό που δημιούργησε η επιχείρηση σωτηρίας του τραπεζικού συστήματος της χώρας. Με τον τρόπο αυτό, επιχειρείται να αντιμετωπισθούν οιποχρεώσεις που ανελήφθησαν απέναντι στους τραπεζικούς οργανισμούς στη διάρκεια της λεγόμενης επιχείρησης σωτηρίας των μεξικανικών τραπεζών.

Μετά τη χρηματοπιστωτική κρίση του 1995, η κυβέρνηση του Μεξικού διοχέτευσε στις τράπεζες πόρους για να αποφύγει την αλυσιδωτή χρεωκοπία του χρηματοπιστωτικού συστήματος, κυρίως μέσω της αγοράς ληξιπρόθεσμου χαρτοφυλακίου, με αντάλλαγμα χρεωστικούς τίτλους.

Θα μπορούσε η Επιτροπή να αναφέρει ποιά ήταν η αλληλέγγυα συμμετοχή της στην προαναφερθείσα διαδικασία, μέσω της οποίας το Μεξικό επιδιώκει να πληρώσει το χρέος της επιχείρησης σωτηρίας του τραπεζικού του συστήματος, καθώς και ποιά άλλα κοινοτικά μέτρα έχουν ληφθεί για τηνποστήριξη ενός τόσο σημαντικού εταίρου της ΕΕ στην οριστική διευθέτηση της ήδη παλαιάς χρηματοπιστωτικής κρίσης του 1995 στο Μεξικό;

Απάντηση του κ. Solbes Mira Εξ ονόματος της Επιτροπής

(2 Μαρτίου 2000)

Η Κοινότητα δεν συνέβαλε στο πακέτο επείγουσας χρηματοδοτικής ενίσχυσης που χορηγήθηκε από τη διεθνή οικονομική κοινότητα το 1995 για την οικονομική κρίση που αντιμετώπισε το Μεξικό στα τέλη του 1994. Στο πακέτο συμπεριλαμβάνονταν κατά κύριο λόγο συνεισφορές από τις Ηνωμένες Πολιτείες, το Διεθνές Νομισματικό Ταμείο (ΔΝΤ) και τον Καναδά, παρά το γεγονός ότι και άλλοι διεθνείς χρηματοδοτικοί οργανισμοί (ιδίως, η Παγκόσμια Τράπεζα και η Inter-American Development Bank) αύξησαν τις δανειακές πράξεις τους προς το Μεξικό μετά από την κρίση.

Από το 1995 η μεξικανική οικονομία έκανε σημαντική πρόοδο για τη διευθέτηση των μακροοικονομικών, οικονομικών και διαρθρωτικών προβλημάτων που συνετέλεσαν στην κρίση του 1995 και η οικονομική της ανάπτυξη άρχισε να ανακάμπτει. Το Μεξικό μείωσε σημαντικά τον πληθωρισμό, αύξησε την εγχώρια αποταμίευση, προέβη σε ανασύσταση των εξωτερικών συναλλαγματικών αποθεμάτων του και διατήρησε το δημόσιο έλλειμμα σε μέτρια επίπεδα. Όσον αφορά το τραπεζικό σύστημα, παρά το ότι παραμένει εύθραυστο, η θέση του ενισχύθηκε σημαντικά τα τελευταία πέντε χρόνια. Αυξήθηκαν οι κανονιστικές ρυθμίσεις, καθώς και η εποπτεία και εφαρμόστηκαν διάφορα προγράμματα στήριξης για τις τράπεζες και τους κεφαλαιούχους.

Στο πλαίσιο αυτό, δεν φαίνεται ναπάρχει προφανής αιτιολογία για να εξεταστεί το ενδεχόμενο, στο στάδιο αυτό, περαιτέρω συζήτησης για χρηματοδοτική στήριξη προς το Μεξικό από τη διεθνή κοινότητα. Η επί τούτου έκδοση από το Savings Protection Institute (IPAB) χαρτονομισμάτων κυμαινόμενης ισοτιμίας για την αντικατάσταση τραπεζικών οφειλών προς το εν λόγω ίδρυμα από την οικονομική ενίσχυση που χορήγησε η τράπεζα το 1995 αναμένεται ότι θα ενισχύσει τον ισολογισμό της τράπεζας από πλευράς παγίων, χωρίς να έχει

σημαντικές επιπτώσεις για τον προϋπολογισμό του Μεξικού. Πρόκειται για μια πράξη βασισμένη στους παράγοντες της αγοράς που δεν απαιτεί κατάρχήν διεθνή στήριξη. Σε οποιαδήποτε περίπτωση, το Μεξικό μπορεί να συνεχίσει να αντλεί μέχρι το τέλος του χρόνου πόρους από τη διευκόλυνση stand-by που του έχει χορηγηθεί από το ΔΝΤ.

Ο καλύτερος τρόπος να βοηθηθεί το Μεξικόπό τις τρέχουσες συνθήκες δεν είναι να του χορηγηθεί περαιτέρω χρηματοδοτική ενίσχυση, αλλά να διευκολυνθεί να ενταχθεί στην παγκόσμια οικονομία. Οι διατάξεις για την οικονομική εταιρική σχέση, τον πολιτικό συντονισμό και η συμφωνία συνεργασίας με το Μεξικό και ιδιαίτερα οι σχετικές με το εμπόριο και τις χρηματοοικονομικέςπηρεσίες, παρέχουν το κατάλληλο πλαίσιο προς την κατεύθυνση αυτή. Αναμένεται ότι θα συμβάλουν στην τόνωση του εμπορίου και των επενδυτικών ροών μεταξύ της Κοινότητας και του Μεξικού.